APROBACIÓN DAS BASES REGULADORAS DO PLAN DE COFINANCIAMENTO DOS SERVIZOS SOCIAIS COMUNITARIOS MUNICIPAIS DA DEPUTACIÓN DE PONTEVEDRA PARA O EXERCICIO 2015.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 16/02/2015)

O Decreto 99/2012, de 16 de marzo, polo que se regulan os servizos sociais comunitarios e o seu financiamento, modificado polo Decreto 148/2014, de 6 de novembro, establece no seu artigo 31 que as deputacións lles proporcionarán asistencia económica, técnica e xurídica ós concellos con menos de 20.000 habitantes na execución das súas competencias en materia de servizos sociais comunitarios municipais. É labor da Deputación de Pontevedra apoiar as corporacións locais da provincia que presten servizos sociais comunitarios municipais, en virtude das competencias atribuídas polo artigo 36 da Lei 7/1985, de 2 de abril, reguladora das bases do réxime local, que establece a competencia propia das deputacións provinciais para a asistencia e a cooperación xurídica, económica e técnica ós concellos, especialmente ós de menor capacidade económica e de xestión, polos artigos 109.1. b da Lei 5/1997, de 22 de xullo, de administración local de Galicia (LALG); 63 da Lei 13/2008, de 3 de decembro, de servizos sociais de Galicia (LSSG) e 31 do citado Decreto 99/2012, de 16 de marzo, polo que se regulan os servizos sociais comunitarios e o seu financiamento, modificado polo Decreto 148/2014, de 6 de novembro. Tendo en conta especificamente o disposto no artigo 31.3 do citado Decreto 99/2012, modificado polo Decreto 148/2014, este plan vai dirixido ó financiamento do servizo de axuda no fogar (SAF) básico dos concellos e corporacións locais de menos de 20.000 habitantes, así como o financiamento ás di tas entidades para a contratación de persoal técnico dos equipos municipais de servizos sociais comunitarios con perfís profesionais diferentes e complementarios ó do profesional de referencia que se regula no artigo 37 do antedito decreto. Este plan foilles remitido para o seu coñecemento ás entidades responsables mencionadas no artigo 31.4 do Decreto 9 9/2012, consonte ó disposto no artigo 112.1 da LALG. Servizos sociais comunitarios municipais dos concellos de menos de 20.000 habitantes da provincia de Pontevedra. Para a prestación dos servizos do 1 de xaneiro ó 31 de decembro de 2015 establécese unha contía máxima, dispoñible para cada concello da provincia de Pontevedra de menos de 20.000 habitantes reflectida no anexo I destas bases, respectando as cantidades subvencionadas na convocatoria do ano anterior. As entidades locais poderán solicitar ata as contías máximas dos módulos a continuación sinalados, respectando o número de profesionais, a xornada e a categoría profesional entre outros. No caso de redución de xornada con respecto ó estipulado aplicarase a minoración da contía que corresponda. Nos supostos en que os servizos sexan prestados por mancomunidades ou agrupacións con menos de 20.000 habitantes a contía da achega provincial será o resultado de sumar as cantidades correspondentes dos distintos concellos que a integran. Para a cuantificación das achegas establécense dous módulos: Os formularios para solicitar a participación nesta convocatoria –a “Certificación de adhesión” e o “Proxecto descritivo de servizos sociais comunitarios”– estarán a disposición dos concellos no enderezo www.depo.es.Estes formularios, debidamente cubertos, deberán asinalos o secretario do concello e presentaranse no Rexistro xeral da Deputación ou en calquera das oficinas de rexistro da institución provincial que se detallan na seguinte táboa: Tamén poderán entregarse a través de calquera dos procedementos establecidos no artigo 38.4 da Lei 30/1992, de 26 d e novembro, de réxime xurídico das administracións públicas e do procedemento administrativo común (LRXAP-PAC). O prazo de presentación de solicitudes será de 30 días naturais, contados a partir do seguinte ó da publicación desta convocatoria no Boletín Oficial da Provincia de Pontevedra (BOPPO). Concederase un prazo de 10 días hábiles para a corrección de deficiencias nas solicitudes de adhesión. En caso de non facelo desestimarase a súa petición. A adhesión das entidades locais beneficiarias constitúe un requisito de efectividade do programa, de modo que se entenderá que as que non se adhiran no prazo sinalado no parágrafo anterior renuncian a participar. A entidade solicitante consente, ó se adherir a este plan, que os datos deste expediente queden incorporados nos ficheiros informáticos da institución provincial. Os datos persoais recollidos serán incorporados e tratados en ficheiros coa finalidade de conter os datos das persoas que participan nos programas financiados pola Deputación, inscritos na Axencia Española de Protección de Datos, e poderán ser incluídos na páxina web. A entidade local, ó se adherir a este plan, comprométese a realizar as actuacións necesarias para desenvolver os seus obxectivos e a completar coa súa achega económica os módulos financiados. A percepción destas axudas é incompatible con calquera outra achega económica da Deputación para os mesmos conceptos. A instrución do procedemento de concesión das axudas correspóndelles ós técnicos de servizos sociais, que realizarán de oficio as actuacións que estimen necesarias para a determinación, o coñecemento e a comprobación d os expedientes. Así mesmo, deberán elaborar un informe-proposta explicando e motivando a aplicación dos criterios de concesión establecidos na base terceira. Este dirixirase á Xunta de Goberno para a súa aprobación definitiva. Transcorridos tres meses a partir do día seguinte ó da finalización do prazo de presentación da solicitude sen que os interesados obteñan unha resposta expresada, entenderase desestimada a petición. Estas axudas aboaránselles directamente ós concellos logo da súa aprobación na Xunta de Goberno. Procederase ó pagamento anticipado do 35 % da axuda provincial despois de comprobar de oficio que a entidade receptora cumpre coas obrigas tributarias coa Deputación de Pontevedra. Así mesmo comprobarase que a entidade receptora non ten ningún anticipo pendente de xustificación do Plan de cofinanciamento dos servizos sociais comunitarios municipais do exercicio 2014. O 65 % restante librarase tras a xustificación da execución completa do programa, integrada pola seguinte documentación: No caso de que a contía xustificada sexa inferior ó importe solicitado e recibido procederase ó reintegro das cantidades indebidamente percibidas, de conformidade co establecido no artigo 89 do R. d. 887/2006, de 21 xullo, polo que se aproba o Regulamento da Lei 38/2003, xeral de subvencións (LXS). O prazo de presentación da documentación xustificativa rematará o 27 de febreiro de 2016. Excepcionalmente, poderase solicitar unha prórroga antes do remate do mes de xaneiro. Logo de ser valoradas favorablemente as causas excepcionais que motivan a mencionada solicitude polo Servizo de Servizos Sociais e Promoción de Emprego e polo Servizo de Intervención poderá concederse unha prórroga da xustificación ata, como máximo, o 31 de marzo de 2015. Se non se achega a xustificación dentro de prazo (inicial ou prorrogado) requiriráselle á entidade beneficiaria a súa presentación no prazo improrrogable de 15 días. A falta de xustificación neste prazo excepcional levará aparellada a perda da achega da Deputación. A contía consignada para esta convocatoria ascende a 2.060.975,56 €, con cargo á aplicación 15/232.2313.462.00 do Orzamento provincial vixente. Esta convocatoria terá vixencia do 1 de xaneiro ó 31 de decembro de 2015. As sucesivas convocatorias anuais estarán condicionadas á existencia de crédito adecuado e suficiente. Este plan rexerase polo establecido nestas bases. Aplicaranse, supletoriamente, as normas da LXS así como as Bases de execución dos orzamentos da Deputación de Pontevedra para o ano 2015. As entidades beneficiarias das achegas quedarán sometidas ó establecido no Código penal (Lei orgánica 10/1995, de 23 de novembro), ás responsabilidades e ó réxime sancionador establecido na LXS. As dúbidas que puidesen xurdir na interpretación destas bases resolveraas o presidente do organismo provincial, previo informe de Secretaría e de Intervención. Para o non disposto expresamente nestas bases aplicarase de xeito supletorio o establecido na LXS. Débese facer constar, en toda a publicidade que se elabore e as comunicacións que se realicen, a organización e a colaboración do organismo provincial mediante a inclusión da súa imaxe institucional, de conformidade co artigo 31 do Real decreto 887/2006, de 21 de xullo, polo que se aproba o Regulamento da LXS. A entidade local deberá situar nun lugar visible do propio centro de servizos sociais comunitarios municipais un cartel informativo no que faga constar o cofinanciamento da institución provincial. Este cartel poderáselle solicitar á Consellería de Traballo e Benestar. Ademais, deberá proporcionarlle ó persoal contratado para o servizo de axuda no fogar (sexa propio ou dunha empresa que se poida contratar) as tarxetas identificativas do servizo subvencionado. Estas tarxetas facilitaraas a Consellería de Traballo e Benestar e incorporarán, xunto coa identificación do posto de traballo, a imaxe corporativa do organismo provincial. O persoal deberá levalas consigo cando estea a realizar a actividade obxecto da subvención. As entidades locais adheridas a este plan estarán obrigadas a facilitarlles ós servizos da institución provincial toda a información relativa ó funcionamento dos servizos sociais municipais que se lles demande nun prazo de 15 días. A negativa a facilitar esta información ou a demora inxustificada no seu envío dará lugar á exclusión da entidade local do plan, coa conseguinte perda do dereito ó cobro ou ó inicio do oportuno expediente de reintegro, segundo proceda, das achegas percibidas ou concedidas ó seu abeiro, que será obxecto de declaración pola Xunta de Goberno trala tramitación do oportuno expediente contraditorio con audiencia da entidade interesada. Pontevedra, 6 de febreiro de 2015.—O presidente, Rafael Louzán Abal.—O secretario, Carlos Cuadrado Romay.